За да вземете решение трябва много добре да сте анализирали своето дете, да можете да предвиждате всяко негово действие и рекация. Обаче лошото е, че днешните деца са почти непредвидими. Ако сте сигурни, че вашето може да се справя добре и без вас и може да взима правилни решения, то тогава лагерът е точното място. Няма дете, което да не иска да отиде на летен лагер, било то на море или на планина. Все пак зависи и от възрастта, но като цяло един вече напреднал ученик се приема, че се е научил на чувство за отговорност и разумност.
Какво е летният лагер за детето
Не забравяйте елементарните неща, които не трябва да отсъстват от багажа на детето. Все пак едно дете се научава вън от къщи, е как само да се грижи са себе си. Та без шапка, слънцезащитен лосион, с фактор поне 20-25 и репелент против насекоми, не го пращайте никъде. А според специалисти педиатри дрехите трябва да са леки и задължително памучни, за да не запарват.
Най-важното е здравето на детето. А експерти по темата казват да оставим предразсъдъците, че винаги на тия лагери става нещо лошо, и че по-лошо от някоя драскотинка, получаване на диария или ухапване от някое насекомо, няма какво да се случи. За да не се обезводни детето, се препоръчва да пие много вода и се забраняват всякакви сладки газирани напитки, които съдържат голямо количество захар и изкуствени оцветители и консерванти. Естествено храненето също трябва да е контролирано от възрастен в крайна сметка детето отива с изградени от вкъщи навици и ще си ги следва навсякъде, така че едва ли ще ви учуди с нещо ново.
Статията започва с това, че лагерите са една чудесна възможност детето да се забавлява и да прави различни полезни дейности, които да го развиват умствено, духовно и физически. Те са едно много добро съчетание на ученето с игрите. Тъй като за децата най-приятното занимание е да играят на открито и да се забавляват със своите приятели, то родителите трябва да се замислят над този факт и да не лишават детето си от всичко онова, което то обича. В днешно време има всякакви специализирани лагери, разделени по интереси, където всяко дете и с най-капризния вкус може да открие нещо полезно и приятно. А пък според интересите на детето ви ще изберете и типа лагер. За малчуган, който се занимава със спорт, например, има специализирани приключенски лагери, на които детето може да язди кон, да се вози в кану, да кара колело и дори да упражнява скално катерене. А пък тези, които предлагат една среща отблизо с животните и природата, ще задоволят и най-любопитния малчуган. За по-артистичните дори има лагери, на които се предлагат курсове по танци или актьорско майсторство.
Общо взето изборът на самия тип лагер, предвид разнообразието, което съществува в момента, се оказва също нелека задача, подобно на решението ни дали да пуснем детето си на лагер. А предлаганите лагери са си истински приключения: от лагер-почивка на море, до приключенски лагери сред природата, скаутски лагери, планински лагери, различни езикови лагери в чужбина, училища по оцеляване в екстремни условия и дори археологически експедиции за деца. А пък за един родител е сигурно, че ако реши да прати детето си на лагер, то несъмнено ще се подложи на още по-големи 'екстремални' условия. Все пак малчовците са нашите малки съкровища и ние винаги ще си се притесняваме за тях.